钦定古今图书集成/明伦汇编/氏族典/第514卷 > 《凌迪知万姓统谱》 > 毕资伦
## 钦定古今图书集成/明伦汇编/氏族典/第514卷 > 《凌迪知万姓统谱》 > 毕资伦

按《金史毕资伦传》：“资伦，缙山人。泰和南征，以佣雇从
军，军还，授进义副尉。至宁元年秋，元兵至镇州，资伦
转战有功，擢授都统军，积功至都总领，屯泗州。兴定
五年，宋龟山统制时青袭破泗州西城，资伦堕南城
求死，为宋军所执，囚于镇江府土狱。十四年，及蔡州
破，宋人以告资伦，资伦叹曰：‘吾无所望矣，容我一祭
吾君乃降耳’。”宋人信之，为设祭镇江南岸。资伦祭毕，
伏地大哭，乘其不防，投江而死。